मोबाइल वॉलेट एक खाते से दूसरे खाते में पैसा ट्रांसफर करने के सरल सिद्धान्त पर काम करता है जिसकी पहली और आखिरी जरूरत है कि लेने वाले और देने वाले दोनों के पास उस मोबाइल प्रदाता कंपनी का खाता या वॉलेट हो. उदाहरण से समझने की कोशिश करते हैं, अगर आप किसी मॉल में खरीदारी करने गए हैं और आपने एक बढ़िया शर्ट खरीदी है और उस शर्ट का भुगतान आप अपने मोबाइल वॉलेट से करना चाहते हैं तो यह जरूरी है​ कि उस दुकान के मालिक के पास भी उस मोबाइल कंपनी की वॉलेट सुविधा होनी चाहिए, तभी आप अपने बिल का भुगतान वर्चुअली कर पाएंगे. यह तो हुआ बिल के भुगतान का तरीका.